Source: https://www.epi.sk/tlacivo-formular/prehlad-o-zrazenych-a-odvedenych-preddavkoch-na-dan-z-prijmov-zo-zavislej-cinnosti-2017.htm
Timestamp: 2019-12-11 11:56:37+00:00

Document:
Ekonomické právne informácie - Prehľad o zrazených a odvedených preddavkoch na daň z príjmov zo závislej činnosti, ktoré zamestnávateľ, ktorý je platiteľom dane...
Prehľad o zrazených a odvedených preddavkoch na daň z príjmov zo závislej činnosti, ktoré zamestnávateľ, ktorý je platiteľom dane zamestnancom vyplatil, o zamestnaneckej prémii a o daňovom bonuse (ďalej len „prehľad“) (2017)
Dátum publikácie: 14. 1. 2017
Oblasti práva: Správne právo / Dane a poplatky / Daň z príjmov; Financie, finančné právo / Daňové a poplatkové právo
na vyplnenie prehľadu o zrazených a odvedených preddavkoch na daň podľa zákona č. 595/2003 Z. z. o dani z príjmov v znení neskorších predpisov (ďalej len „zákon") z príjmov zo závislej činnosti, ktoré zamestnávateľ, ktorý je platiteľom dane (ďalej len „zamestnávateľ") zamestnancom vyplatil, o zamestnaneckej prémii a o daňovom bonuse za uplynulý kalendárny mesiac (ďalej len „prehľad").
Prehľad je podľa § 39 ods. 9 písm. a) zákona povinný podať daňovník (zamestnávateľ) správcovi dane do konca kalendárneho mesiaca nasledujúceho po uplynutí kalendárneho mesiaca (§ 49 ods. 2 zákona), za ktorý sa prehľad podáva.
Ak daňovník (zamestnávateľ) zomrie, prehľady za príslušnú časť roka (§ 49 ods. 4 zákona) prípadne za predchádzajúce zdaňovacie obdobia (§ 49 ods. 5 zákona) je povinný správcovi dane podať dedič do troch mesiacov po úmrtí daňovníka.
Peňažné údaje v prehľade sa vyplňujú v eurách s presnosťou na dve desatinné miesta bez pomlčiek.
Identifikačné údaje zamestnávateľa
Daňové identifikačné číslo - vyplní sa identifikačné číslo zamestnávateľa pridelené správcom dane. Ak je zamestnávateľom
- právnická osoba - uvedie sa obchodné meno alebo názov a právna forma.
Právnická osoba / fyzická osoba - uvedie sa sídlo/ trvalý pobyt.
Ak zamestnávateľ prehľad, ktorý vyznačil krížikom „riadny" vystavil chybne, podá opravný prehľad, ktorý vyznačí krížikom „opravný". Opravný prehľad podáva zamestnávateľ do konca kalendárneho mesiaca nasledujúceho po mesiaci, v ktorom zistil, že podaný prehľad neobsahuje správne údaje za príslušné obdobie. Rovnako podá opravný prehľad s vyplnením všetkých príslušných údajov aj pri oprave chyby v žiadosti podľa III. časti prehľadu.
Identifikačné údaje o osobe, ktorá podáva prehľad za zamestnávateľa
Uvedú sa údaje o osobe, ktorá je povinná podať prehľad za zamestnávateľa. Takou osobou môže byť napr.:
- zástupca [§ 9 zákona č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov],
- dedič (§ 49 ods. 4 a 5 zákona) alebo
- správca v konkurznom konaní (§ 159 daňového poriadku).
V prípade, že osobou povinnou podať prehľad za zamestnávateľa je
- fyzická osoba - uvedie sa priezvisko, meno, titul, rodné číslo (ak nemá rodné číslo, vyplní sa dátum narodenia),
- právnická osoba - uvedie sa obchodné meno alebo názov, právna forma a daňové identifikačné číslo (DIČ).
Právnická osoba / fyzická osoba - uvedie sa sídlo / trvalý pobyt.
Telefónne číslo a e-mailovú adresu vyplní zamestnávateľ. Ak za zamestnávateľa podáva prehľad dedič alebo zástupca alebo správca v konkurznom konaní, potom tieto údaje uvedie dedič alebo zástupca alebo správca v konkurznom konaní, ak sa zástupca alebo správca v konkurznom konaní nedohodnú so zamestnávateľom inak.
Riadok 0 ► uvádza sa úhrn zúčtovaných a vyplatených príjmov zo závislej činnosti za príslušný kalendárny mesiac (úhrn hrubých miezd), ktoré zamestnávateľ zamestnancom vyplatil v peňažnej aj v nepeňažnej forme (do tohto riadku sa neuvádzajú príjmy zo závislej činnosti, z ktorých sa daň vyberá zrážkou podľa § 43 zákona).
Riadok 1 ► dátum ► uvádza sa dátum výplaty príjmov zo závislej činnosti za príslušný (vykazovaný) kalendárny mesiac. Napríklad, ak sa vykonáva výplata alebo pripísanie alebo poukázanie týchto príjmov zamestnancom k dobru za mesiac február dňa 10. marca roku 2017, uvedie sa v prehľade za mesiac február dátum 10. 03. 2017. Ak sa vykonáva výplata alebo pripísanie alebo poukázanie príjmov zamestnancom k dobru vo viacerých výplatných termínoch, uvedie sa dátum posledného výplatného termínu za príslušné obdobie. Neuvádza sa dátum poskytnutia preddavku na príjem zo závislej činnosti (záloha) v termíne dohodnutom v pracovnej zmluve alebo v kolektívnej zmluve (§ 130 ods. 3 Zákonníka práce). ► suma ► uvádza sa:
- úhrn zrazených preddavkov na daň z príjmov zo závislej činnosti, ak takéto príjmy zamestnávateľ doplatil zamestnancovi za predchádzajúce kalendárne mesiace bežného zdaňovacieho obdobia alebo za predchádzajúce zdaňovacie obdobia v príslušnom kalendárnom mesiaci (napr. doplatky za mesiac november 2016, vyplatené po 31. januári roku 2017),
- úhrnná suma, o ktorú boli naviac odvedené preddavky na daň a daň (preplatok dane) za predchádzajúce zdaňovacie obdobia, o ktorú bol znížený odvod preddavkov za príslušný kalendárny mesiac. Tieto preplatky dane už boli vyčíslené v časti I hlásenia o vyúčtovaní dane (riadok 9) pri výpočte splnenia odvodovej povinnosti zamestnávateľa voči správcovi dane za predchádzajúce zdaňovacie obdobia,
- suma vyčísleného preddavku na daň z príjmov zo závislej činnosti, ktorá sa v skutočnosti nevyplatila,
Riadok 2 ►uvádza sa suma zrazených daňových nedoplatkov (+) a vrátených daňových preplatkov (-) z ročného zúčtovania preddavkov na daň (bez vplyvu daňového bonusu a zamestnaneckej prémie) za predchádzajúce zdaňovacie obdobie, o ktoré bol zvýšený (znížený) odvod preddavkov na daň za príslušný kalendárny mesiac.
Ak je úhrn daňových nedoplatkov vyšší ako úhrn daňových preplatkov, uvádza sa znamienko +. Ak je úhrn daňových preplatkov vyšší ako úhrn daňových nedoplatkov, uvádza sa znamienko -.
O vrátený rozdiel (preplatok) z ročného zúčtovania sa zníži odvod preddavkov na daň najneskôr do konca kalendárneho roka, v ktorom sa ročné zúčtovanie vykonalo, avšak len do výšky sumy uvedenej v riadku 1, upravenej (zvýšenej) o nedoplatky z ročného zúčtovania (riadok 2), resp. o kladný rozdiel súm v riadku 3. Ak nie je možné znížiť odvod preddavkov na daň o preplatok z ročného zúčtovania, ktorý bol zamestnancovi vyplatený, zamestnávateľ požiada o jeho vrátenie správcu dane (daňový úrad) podľa § 40 ods. 8 zákona. Správcom dane vrátený preplatok na dani z vykonaného ročného zúčtovania sa v prehľade neuvádza.
Riadok 3 ► uvádza sa rozdiel súm zrazených daňových nedoplatkov (+) a vrátených daňových preplatkov (-) zistených u zamestnanca za predchádzajúce zdaňovacie obdobia.
Ak je úhrn daňových nedoplatkov vyšší ako úhrn daňových preplatkov, uvádza sa znamienko +.
Ak je úhrn daňových preplatkov vyšší ako úhrn daňových nedoplatkov, uvádza sa znamienko -.
Ide o prípadné opravy už zrazených alebo vybratých a odvedených preddavkov na daň. Oprava sa uvedie v jednotlivých mesiacoch príslušného zdaňovacieho obdobia, v ktorých bola skutočne vykonaná (napr. oprava chybne vykonaného ročného zúčtovania v kalendárnom roku 2016 sa vykoná v kalendárnom roku 2017).
Riadok 5 ► uvádza sa
- úhrnná suma priznaného a vyplateného daňového bonusu za príslušný kalendárny mesiac všetkým oprávneným zamestnancom,
- úhrnná suma priznaného a vyplateného daňového bonusu, ktorú si zamestnanec uplatnil dodatočne pri ročnom zúčtovaní za predchádzajúce zdaňovacie obdobie,
- úhrnná suma opráv v prípade priznania a vyplatenia vyššej alebo nižšej sumy daňového bonusu v predchádzajúcich zdaňovacích obdobiach, resp. v bežnom zdaňovacom období.
Suma daňového bonusu sa uvádza najviac do výšky sumy uvedenej v riadku 4. Ak úhrnná suma vyplateného daňového bonusu je vyššia ako suma uvedená v riadku 4, tento rozdiel zamestnávateľ vyplatí z vlastných prostriedkov. V tomto prípade zamestnávateľ môže znižovať sumu odvodu preddavkov na daň (dane) v nasledujúcich mesiacoch alebo požiada správcu dane (daňový úrad) o poukázanie sumy vo výške takto vypočítaného rozdielu (§ 35 ods. 7 zákona) vyplnením žiadosti v III. časti prehľadu.
Žiadosť o poukázanie sumy rozdielu daňového bonusu vypĺňa zamestnávateľ po skončení kalendárneho štvrťroka za príslušné vykazované kalendárne mesiace tohto štvrťroka (v prehľade za mesiace január a február nemôže zamestnávateľ žiadať o poukázanie sumy rozdielu daňového bonusu, ale zamestnávateľ môže žiadať o poukázanie sumy rozdielu daňového bonusu za mesiace január až marec - I. štvrťrok - v prehľade za mesiac marec). Ak zamestnávateľ nepožiada správcu dane o sumu rozdielu daňového bonusu, potom tak môže urobiť podaním opravného prehľadu za vykazované kalendárne mesiace príslušného štvrťroka a dodatočne požiadať o túto sumu rozdielu daňového bonusu.
Riadok 6 ► uvádza sa úhrnná suma priznanej a vyplatenej zamestnaneckej prémie, o ktorú zamestnávateľ znižuje (zvyšuje) sumu odvodu preddavkov na daň vrátane vykonaných opráv.
Suma zamestnaneckej prémie sa uvádza najviac do výšky sumy uvedenej v riadku 4, zníženej o riadok 5. Ak úhrnná suma vyplatenej zamestnaneckej prémie a vybranej zamestnaneckej prémie je vyššia ako suma uvedená v riadku 4 znížená o riadok 5, túto sumu rozdielu zamestnaneckej prémie zamestnávateľ vyplatí z vlastných prostriedkov. V tomto prípade zamestnávateľ môže znižovať sumu odvodu preddavkov na daň (dane) v nasledujúcich mesiacoch alebo požiada správcu dane o poukázanie sumy vo výške takto vypočítaného rozdielu vyplnením žiadosti v III. časti prehľadu.
Žiadosť o poukázanie sumy rozdielu zamestnaneckej prémie vypĺňa zamestnávateľ po skončení kalendárneho štvrťroka za príslušné vykazované kalendárne mesiace tohto štvrťroka. V prípade, ak zamestnávateľ nepožiada správcu dane o sumu rozdielu zamestnaneckej prémie, potom tak môže urobiť podaním opravného prehľadu za vykazované kalendárne mesiace príslušného štvrťroka a dodatočne požiadať o túto sumu rozdielu zamestnaneckej prémie.
Riadok 7 ► uvádza sa odvodová povinnosť preddavkov na daň zamestnávateľa, znížená resp. zvýšená o daňový bonus a zamestnaneckú prémiu.
Riadok 8 ► dátum ► uvádza sa skutočný dátum odvodu preddavkov na daň v príslušnom kalendárnom mesiaci. Ak sa vykonali odvody vo viacerých termínoch, uvedie sa dátum posledného odvodu za príslušný kalendárny mesiac.
► suma ► uvádza sa skutočne odvedená suma preddavkov na daň za príslušný kalendárny mesiac.
Riadok A ► uvádza sa úhrnná (celková) suma daňového bonusu pre oprávnených zamestnancov, vyplatená z úhrnnej sumy preddavkov na daň (dane) a z vlastných prostriedkov zamestnávateľa.
Riadok B ► uvádza sa úhrnná suma daňového bonusu pre oprávnených zamestnancov, vyplatená z úhrnu zrazených preddavkov na daň (dane).
Riadok C ► uvádza sa úhrnná suma daňového bonusu pre oprávnených zamestnancov, vyplatená z vlastných prostriedkov zamestnávateľa v prípade, ak úhrnná suma preddavkov na daň (dane) zrazená všetkým zamestnancom je nižšia, ako úhrnná suma daňového bonusu pre oprávnených zamestnancov. Zamestnávateľ podľa § 35 ods. 7 zákona vzniknutý rozdiel vyplatí zamestnancom zo svojich prostriedkov.
Riadok D ► uvádza sa úhrnná (celková) suma zamestnaneckej prémie oprávneným zamestnancom z úhrnnej sumy preddavkov na daň (dane) a z vlastných prostriedkov zamestnávateľa.
Riadok E ►uvádza sa úhrnná suma zamestnaneckej prémie, vyplatená z úhrnu zrazených preddavkov na daň (dane).
Riadok F ►uvádza sa úhrnná suma zamestnaneckej prémie, vyplatená z vlastných prostriedkov zamestnávateľa, o ktorú si nemohol zamestnávateľ znížiť odvod preddavkov na daň (dane) za príslušný kalendárny mesiac.
III. časť - Žiadosť o poukázanie sumy rozdielu daňového bonusu alebo zamestnaneckej prémie
Žiadosť o poukázanie sumy rozdielu daňového bonusu alebo zamestnaneckej prémie - vyplní sa podľa predtlače. Číselné údaje sa zarovnávajú vpravo. Zamestnávateľ žiada o poukázanie súm rozdielov daňového bonusu alebo zamestnaneckej prémie v mesačných prehľadoch predkladaných za marec, jún, september a december (podrobne v poučení k riadkom 5 a 6 prvej časti prehľadu).
Daňovník, ktorý žiada vyplatenie daňového bonusu, vrátenie daňového preplatku alebo vyplatenie zamestnaneckej prémie na bankový účet vedený v zahraničí (cezhraničný prevod finančných prostriedkov) vo formáte odlišnom od IBAN, uvádza číslo účtu, SWIFT/BIC kód, názov banky, mesto a štát banky alebo pobočky banky daňovníka v tejto časti s príslušným vysvetlením.
Potvrdenie o podaní prehľadu správca dane potvrdí v prípade, ak bol doručený osobne. Ak bol prehľad podaný poštou alebo elektronicky, správca dane potvrdenie o podaní prehľadu nepotvrdzuje.
Poučenie dopĺňa predtlač jednotlivých riadkov, nenahrádza znalosť zákona a v záujme jednotného postupu má slúžiť ako pomôcka na vyplnenie prehľadu a upozorniť na hlavné zásady, ktoré je potrebné dodržať pri správnom vyplňovaní jednotlivých riadkov.
Pozn. redakcie: § 39 ods. 9 písm. a), § 49 ods. 2 zákona o dani z príjmov
Potvrdenie o podaní prehľadu / 109 kB
Prehľad o zrazených a odvedených preddavkoch na daň z príjmov zo závislej činnosti (2017) / 103 kB
Prehľad o zrazených a odvedených preddavkoch na daň z príjmov zo závislej činnosti, ktoré zamestnávateľ, ktorý je platiteľom dane...
Preddavky na daň z príjmov fyzickej osoby na rok 2017

References: § 39
 § 43
 § 40
 § 35
 § 39
 § 49